Jone López de Gamiz Zearra

Jone López de Gamiz Zearra (Gernika-Lumo, Bizkaia, 1995) matematikaria, irakaslea eta ikertzailea da. 2024an Vicent Caselles Saria ikerketa jaso zuen. Taldeen teoria aztertzen du, eta haren aplikazioetako bat zibersegurtasuna da. 

Jone Lópezen esanetan:«Niretzat, matematika artea da. Erakustaldi on bat maistralan bat dela uste dut eta Prado Museora doan pintura zale batek bezala gozatzen dut»

 Bizitza 
Ahizpa matematikaria du. Euskal Herriko Unibertsitatean Matematikako gradua amaitu zuenean, University of Cambridge-ra (Erresuma Batua) joan zen master bat egitera, eta, ondoren, Euskal Herriko eta Warwick-eko (Erresuma Batua) unibertsitateen arteko tutoretzako doktoretza osatu zuen. 2022an Subgroups of direct products of limit groups over coherent right-angled Artin groups (euskaraz: Taldeen zuzeneko ekoizpenen azpitaldeak edo multzo gidatuen multzo koherenteak) doktore tesia aurkeztu zuen, Karen Vogtmann eta Montserrat Casals Ruizek zuzendua (2022). Bi urteko doktoretza ondoko ikasketak amaitu zituen University of Vanderbilt-en (Tennessee, Ameriketako Estatu Batuak). 

 Lan ibilbidea 

 Irakasle 
Bilboko Euskal Herriko Unibertsitateko Ekonomia eta Enpresa Fakultatean ematen ditu eskolak. 

 Ikertzaile 
Eskolak ematez gain, ikertzen jarraitzen du. Ikerketa esparrua, doktoretzan hasi zuen taldeen teoria da, hain zuzen ere, Artinen taldeak, txirikorda mota bat (Emil Artinek 1925ean sartuak), oso propietate oinarrizkoekin hasi eta konplikatuz doazenak. Matematikariek gutxienez mende batean aztertzen dihardute. Kriptografian aplikazioak dituzte, baina ez zaizkio interesatzen, alde abstraktuena arakatzea gustatzen zaio. Jakin-minak mugitzen du. Espainiako, Ingalaterrako, Estatu Batuetako, Indiako… taldeekin urrunetik kolaboratzen du.

 Sariak eta aintzatespenak 

 2024an, Vicent Caselles Ikerketa Saria, BBVA Fundazioak eta Espainiako Matematikako Errege Elkarteak (RSME) emana

 Erreferentziak 

 Kanpo estekak 

Kategoria:Bizkaitarrak
Kategoria:Euskal Herriko matematikariak
Kategoria:Emakume matematikariak
Kategoria:Euskal Herriko irakasleak
Kategoria:Emakume irakasleak
Kategoria:Euskal Herriko ikertzaileak
Kategoria:Emakume ikertzaileak